20.5.2006 Den Europæiske Unions Tidende L 134/43 KOMMISSIONENS BESLUTNING af 19. maj 2006 om afslutning af antisubsidieproceduren vedrørende importen af visse sække og poser af plast med oprindelse i Malaysia og Thailand (2006/361/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2026/97 ()) (»grundforordningen«), særlig artikel 14, efter høring af det rådgivende udvalg, og ud fra følgende betragtninger: A. PROCEDURE Den 30. juni 2005 offentliggjorde Kommissionen, en meddelelse i Den Europæiske Unions Tidende ?) om indled- ning af en antisubsidieprocedure vedrørende import til Fællesskabet af visse sække og poser af plast med indhold af mindst 20% polyethylen og af en tykkelse på ikke over 100 mikrometer med oprindelse i Malaysia og Thailand, som normalt tariferes under KN-kode ex 3923 21 00, ex 3923 29 10 og ex 3923 29 90. Samme dag offentliggjorde Kommissionen en meddelelse om indledning af en antidumpingprocedure vedrørende importen af visse sække og poser af plast med indhold af mindst 20 % polyethylen og en af tykkelse på ikke over 100 mikrometer med oprindelse i Folkerepublikken Kina, Malaysia og Thailand. Antisubsidieproceduren blev indledt i henhold til grund- forordningens artikel 10 på foranledning af en klage indgivet den 18. maj 2005 af tredive europæiske produ- center af en bestemt type sække og poser af plast (»klagerne«), som repræsenterer mere end 25 % af Fælles- skabets produktion af sådanne sække og poser. Klagerne (1) EFT L 288 af 21.10.1997, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12). (?) EUT C 159 af 30.6.2005, s. 15. sandsynliggjorde umiddelbart, at den pågældende vare blev subsidieret, og at dette gav anledning til væsentlig skade. Klagen blev således anset for at være tilstrækkeligt underbygget til at berettige indledningen af en procedure. Kommissionen tilsendte myndighederne i Malaysia og Thailand, de eksporterende producenter i Malaysia og Thailand, de importører/forhandlere og deres sammen- slutninger og brugere, som den vidste var berørt af sagen, de pågældende eksportlandes repræsentanter samt klagerne en officiel meddelelse om indledningen af proceduren. De interesserede parter fik lejlighed til skriftligt at fremsætte deres synspunkter og til at anmode om at blive hørt mundtligt inden udløbet af den frist, der er fastsat i meddelelsen om indledning af proceduren. B. TILBAGETRÆKNING AF KLAGEN Ved brev af 10. februar 2006 til Kommissionen trak klagerne officielt deres klage tilbage. I overensstemmelse med grundforordningens artikel 14, stk. 1, kan en procedure afsluttes, hvis klagen trækkes tilbage, medmindre en sådan afslutning ikke er i Fælles- skabets interesse. Kommissionen mente, at sagen burde afsluttes, eftersom undersøgelsen ikke havde afdækket forhold, der tydede på, at en afslutning af sagen ikke ville være i Fællesska- bets interesse. De berørte parter blev informeret og fik lejlighed til at fremføre deres bemærkninger. Der var ingen indsigelser. I betragtning af ovenstående konkluderer Kommissionen, at antisubsidieproceduren vedrørende import til Fælles- skabet af visse sække og poser af plast med oprindelse i Malaysia og Thailand bør afsluttes uden iværksættelse af udligningsforanstaltninger. Foranstaltningerne i denne beslutning er i overensstem- melse med udtalelse fra det rådgivende udvalg —